Diari Oficial de la Generalitat Valenciana


Sumari del DOGV 4397, del 12-12-2002 (2002/13574)

ACORD de 30 d'octubre de 2002, de la Comissió Territorial d'Urbanisme de Castelló, relatiu a la modificació puntual relativa a canvi de qualificació de terrenys, al municipi de Vila-real.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4397

Data del DOGV
:   12-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13899


Data del document
:   30-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vila-real
    * pla d'urbanisme

ACORD de 30 d'octubre de 2002, de la Comissió Territorial d'Urbanisme de Castelló, relatiu a la modificació puntual relativa a canvi de qualificació de terrenys, al municipi de Vila-real. [2002/13165]
  
Vist l'expedient relatiu a la modificació puntual relativa a canvi de qualificació de terrenys, al municipi de Vila-real i de conformitat amb els següents:
  
Antecedents
  
Primer
  
EI Ple de l'Ajuntament de Vila-real, en sessió de 29 d'abril de 2002, va acordar exposar al públic la modificació, la qual cosa es va dur a terme per mitjà d'anuncis publicats en el periòdic Mediterráneo de 20 de maig de 2002, i en el Diari Oficial de la Generalitat Valenciana, de 27 de maig de 2002. Transcorregut el període d'informació al públic, durant el qual no es va formular cap al·legació, el Ple va aprovar provisionalment la modificació en sessió de 15 de juliol de 2002, després d'això es va remetre al Servici Territorial d'Urbanisme, per a l'aprovació definitiva, el 26 de juliol de 2002.
  
El Servici Territorial d'Urbanisme, per mitjà d'escrit de 12 d'agost de 2002, reiterat per un altre de 17 de setembre, va sol·licitar de l'Ajuntament que es remetera determinada documentació, la qual es va remetre de manera completa el 20 de setembre de 2002.
  
Segon
  
El projecte consta de memòria i plans.
  
Tercer
  
La modificació que s'examina té un doble objecte:
  
a. Canvia la qualificació actual d'uns terrenys, d'una superfície de 801 m2, que el vigent Pla General va qualificar com a viari, no executat, consistent en la prolongació del carrer Salvador, el tram entre el carrer Rei en Jaume i el carrer Pare Pascual Fortuño. A esta superfície la modificació li atribuïx la qualificació d'eixamplament 2 (ENS-2), susceptible d'aprofitament lucratiu. Esta modificació es justifica en el propòsit de facilitar l'edificació i rehabilitació de les edificacions afectades per l'obertura d'este vial, el qual, a més, no es considera necessari, en atenció a les circumstàncies de la zona.
  
b. Canvia la qualificació actual d'uns terrenys, d'una superfície de 787 m2, als quals el vigent Pla General va atribuir la qualificació d'ESA, susceptibles d'aprofitament lucratiu privat, situats en l'illa 403, els quals la modificació passa a qualificar de reserva viària. Esta modificació es realitza per a possibilitar la realització al seu dia de la rotonda i la modificació en el traçat del carrer Joanot Martorell, la qual cosa facilita l'accés al pas inferior de Na Boneta.
  
Quart
  
No s'han emés informes sectorials.
  
Fonaments de dret
  
Primer
  
La tramitació de la present modificació puntual del Pla General de Vila-real ha sigut correcta, de conformitat amb el que establixen l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV).
  
Segon
  
La documentació, està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.
  
Tercer
  
Atés que en els termes en què es planteja la present modificació, no existix cap obstacle a l'aprovació definitiva, perquè esta s'ajusta plenament a la legalitat, no incidix negativament en cap de les comeses autonòmiques enumerades en l'article 40 de la LRAU i es justifica en criteris de plena racionalitat. Procedix, en suma, aprovar definitivament la modificació.
  
En definitiva, esta modificació, que apareix justificada en criteris de racionalitat, complix l'estàndard exigible segons el paràgraf tercer de l'article 17 de l'annex del RPCV.
  
Quart
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda: aprovar definitivament la modificació puntual del Pla General de Vila-real relativa a dos canvis de qualificació urbanística en sòl urbà.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 30 d'octubre de 2002.- El secretari de la Comissió Territorial d'Urbanisme: Fernando Renau Faubell.